Na podlagi druge alineje 127. člena ter 129. in 131. člena Zakona o urejanju prostora (Uradni list RS, št. 61/17 – ZUreP-2, [199/21](http://www.uradni-list.si/1/objava.jsp?sop=2021-01-3971) – ZUreP-3 in [20/22](http://www.uradni-list.si/1/objava.jsp?sop=2022-01-0380) – odl. US) ter 17. člena Statuta Občine Nazarje (Uradno glasilo SO, št. 59/2017) je občinski svet Občine Nazarje na 25. seji dne 13. 10. 2022 sprejel

**SKLEP**

**o lokacijski preveritvi za individualno odstopanje od prostorsko izvedbenih pogojev na območju industrijsko – obrtne cone Prihova – Nazarje – OBJEKT 1**

1. člen

S tem sklepom se potrdi lokacijska preveritev z identifikacijsko številko prostorskega akta v zbirki prostorskih aktov št. 3001, ki se nanaša na dele parcel št. 64/8, 64/19, 1186/12, 64/23, 47/175 in 1186/18-del vse k.o. Prihova (936) in se nahaja znotraj območja, ki se ureja z Odlokom o spremembah in dopolnitvah Odloka o zazidalnem načrtu industrijsko-obrtne cone Prihova – Nazarje (OPPN Prihova) (Uradni list RS, št. 7/1995, 7/1999, Uradno glasilo ZSO, št. 10/2008, 2/2010, 15/2011, Uradno glasilo SO, št. 11/2013, 70/2015), - v nadaljevanju OPPN Prihova.

Skladno z drugo alinejo 127. člena ZUreP-2 se predlagana lokacijska preveritev izvaja za doseganje gradbenega namena prostorsko izvedbenega akta (PIA), s katero se dopušča individualno odstopanje od prostorsko izvedbenih pogojev (PIP) kot so določeni v OPPN Prihova.

1. člen

Območje lokacijske preveritve se nahaja v območju z oznako PD2-A1.

Predlog individualnega odstopanja od prostorskih izvedbenih pogojev, določenih v Odloku o zazidalnem načrtu industrijsko-obrtne cone Prihova-Nazarje (Uradni list RS, št. 7/95, 7/99, Uradno glasilo Zgornjesavinjskih občin, št. 10/08, 2/10, 15/11, 11/13 in 70/15) in dodatni prostorski izvedbeni pogoji, se glasijo:

»Na območju lokacijske preveritve se dopusti gradnja objekta 1 (OBJ 1), ki ima namesto raščenega tlorisa (dva pravokotna tlorisa 27 x 53 m in 62 x 30 m, združena pod kotom) lahko trapezno obliko. Dolžina daljše osnovnice trapeza ne sme presegati 63 m, dolžina daljšega kraka pa 75 m. Objekt mora slediti gradbeni liniji sosednjih objektov in mora biti od sosednjega objekta odmaknjen najmanj 4 m oziroma toliko, da je zagotovljeno nemoteno funkcioniranje objekta in požarna varnost.«.

1. člen

Ta sklep prične veljati naslednji dan po objavi v Uradnem glasilu slovenskih občin.

Sklep preneha veljati dve leti po izdaji, če investitor ne vloži popolne vloge za pridobitev gradbenega dovoljenja ali predodločbe ali s potekom veljavnosti na njegovi podlagi izdane predodločbe ali gradbenega dovoljenja.

Sklep se evidentira v prostorskem informacijskem sistemu.

Št. 032-0004/2018-26

Nazarje, 13. 10. 2022

 Občine Nazarje

 Župan Matej Pečovnik, l.r.